झारखण्ड का इतिहास

झारखंड का इतिहास पाषाण काल से आरंभ होता है जबसे मनुष्य के इस इलाके में रहने के प्रमाण मिलते हैं। यहाँ से ताम्र पाषाण युग के ताँबे के बने उपकरण प्राप्त हुए हैं। यह क्षेत्र ईसा पूर्व दूसरी सहस्राब्दि में लौह युग में प्रवेश किया। एक स्वतंत्र भू-राजनीतिक क्षेत्र के रूप में इसकी पहचान मगध साम्राज्य की स्थापना से पूर्व की मानी जाती है।

मुग़ल काल में जहाँगीर और औरंगज़ेब के समय में यह क्षेत्र मुगलों के शासन में आया। ब्रिटिश काल में यह बंगाल रेजीडेंसी का हिस्सा रहा और बाद में बिहार राज्य का हिस्सा बना। ब्रिटिश शासन काल में यहाँ हुआ भूमिज सरदार-घटवालों के नेतृत्व में चुआड़ विद्रोह, कोल विद्रोह, गंगा नारायण सिंह के नेतृत्व में भूमिज विद्रोह, तिलका मांझी, सिद्धू-कान्हू के नेतृत्व में संथाल विद्रोह और बिरसा मुंडा के नेतृत्व में उलगुलान एक प्रमुख ऐतिहासिक घटना थी। आज़ादी के बाद इसे स्वतंत्र राज्य बनाने की माँग उठी और 2000 में इसे बिहार से अलग करके राज्य का दर्जा दिया गया।

प्राचीन इतिहास 
झारखंड के कुछ स्थानों में जीवाश्म के कुछ अंश उन कलाकृतियों की ओर इशारा करते हैं जिससे यह पता चलता है कि छोटानागपुर क्षेत्र में होमो इरेकटस से होमो सिपियंस जाति में बदलाव को दर्शाता है। यहाँ पत्थर और अन्य उपकरण , सभ्यताओं के प्रारंभिक वर्षों से 3000 से अधिक वर्ष पहले के हैं। 6 या 7 वीं शताब्दी ई.पू. के -- महाकाव्य महाभारत युग के " कीकट " प्रदेश का उल्लेख ऋग्वेद में है जो गिरिडीह जिले में है।

झारखंड के कुछ भागों में गुफा चित्र, 'पत्थर की कला' और 'शैलवर्णना' और भूवैज्ञानिक समय बीतने का भी संकेत है। प्राचीन सभ्यता में हड़प्पा की मौजूदगी का भी प्रमाण है।

झारखण्ड आंदोलन 

झारखंड आंदोलन भारत के छोटा नागपुर पठार और इसके आसपास के क्षेत्र, जिसे झारखण्ड के नाम से जाना जाता है, को अलग राज्य का दर्जा देने की माँग के साथ शुरू होने वाला एक सामाजिक-राजनीतिक आंदोलन था। इसकी शुरुआत 20 वी सदी के शुरुआत हुई। अंततः बिहार पुनर्गठन बिल के 2000 में पास होने के बाद इसे अलग राज्य का दर्जा प्राप्त हुआ।

सन्दर्भ

बाहरी कड़ियाँ 
 झारखंड का इतिहास (संवाद) 
 झारखंड का इतिहास (नागपुरी संसथान)   history of Jharkhand  

इतिहास